Public procurement notice: Voluntary Ex Ante Transparency Notice
Published: 2020-07-16
Buyer: Region Nordjylland
Country: DK
Contract type: Supplies
Procedure: Negotiated without a prior call for competition
CPV classification: 33111000: X-ray equipment
Estimated value: 5346250 DKK

Technical requirements: Region Nordjylland agter at indkøbe 3 stk. C-buer med Cios Spin 3D. Region Nordjylland vurderer på baggrund af udført markedsanalyse, at Cios Spin 3D som den eneste mobile 3D scanner på markedet har ægte isocentricitet. Alle øvrige mobile 3D scannere betjener sig af en æggeformet bane og ændringer i C-buens position under 3D scanningerne og kompensation ved hjælp af software adaptioner. Ændringerne i C-buens position under 3D scanningerne medfører at det er betydelig sværere at forudsige kollision og vil ofte medføre længere scanningstid og en større strålingsdosis hvilket af patienthensyn er ufordelagtigt. Præcisionen af 3D scanningen ved non-isocentricitet er delvist afhængig af software adaptionen. Cios Spin kan tage op til 400 billeder per scan hvilket konkurrenterne ikke er i stand til og billedkvaliteten er derfor øget i forhold til konkurrenterne. Cios Spin har derudover unik software som selv indlægger det korrekte plan parallelt med skruer (først og fremmest pedikelskruer til stabiliserende rygoperation) således at der spares en arbejdsgang og operationstid når skrueplacering skal kontrolleres efter 3D scanning. Af tekniske årsager tildeles kontrakten derfor uden forudgående offentliggørelse af en udbudsbekendtgørelse i henhold til udbudsloven § 80 stk. 3, nr. 2. Kontrakten vil først blive indgået efter udløb af standstill på 10 kalenderdage regnet fra den dag hvor bekendtgørelsen er blevet offentliggjort.
- Ved et udbud med prækvalifikation efter udbudsloven, ved forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation.
- Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.
- Hvis klagen handler om overtrædelser af tilbudsloven eller udbudslovens § § 191 og 192, er klagefristen på 45 kalenderdage regnet fra dagen efter ordregiverens underretning om tildelingsbeslutningen.
- Klager over indgåelse af rammeaftale efter udbudsloven (afsnit II, III og § § 191 og 192), forsyningsvirksomhedsdirektivet eller tilbudsloven skal være indgivet til Klagenævnet inden 6 måneder regnet fra dagen efter ordregiverens underretning om tildelingsbeslutningen.
- Klager over indgåelse af en kontrakt baseret på en rammeaftale med genåbning af konkurrence eller et dynamisk indkøbssystem omfattet af udbudslovens afsnit II eller III eller forsyningsvirksomhedsdirektivet skal være indgivet til Klagenævnet inden 30 kalenderdage regnet fra dagen efter ordregiverens underretning om tildelingsbeslutningen.
- Klager over en ordregivers beslutning om at videreføre en kontrakt (udbudslovens § 185, stk. 2) skal indgives til Klagenævnet inden 20 kalenderdage regnet fra dagen efter, at ordregiveren har offentliggjort sin beslutning (udbudslovens § 185, stk. 2, 3. pkt.).
- Har ordregiveren fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse indgives til Klagenævnet inden 30 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.


Winner: Siemens Healthcare A/S
Award value: 5346250